નવી દિલ્હી: ભારતે ચીનના રાજદૂત લુ ઝાઓહુઈના તે પ્રસ્તાવને નકારી કાઢ્યો છે જેમાં તેમણે પાકિસ્તાન સાથે વાતચીત માટે ત્રીજા પક્ષને સામેલ કરવાની સલાહ આપી હતી. વિદેશ મંત્રાલયના પ્રવક્તા રવીશ કુમારે સોમવારે મોડી રાતે કહ્યું કે ભારત અને પાકિસ્તાનની વચ્ચે સંબંધ સંપૂર્ણપણે દ્વિપક્ષીય છે અને તેમાં કોઇપણ પ્રકારની ત્રીજા દેશની દખલ મંજૂર નથી. લુઓએ કહ્યું- શાંઘાઈ સહયોગ સંગઠનથી અલગ ભારત-પાકિસ્તાન અને ચીને ત્રિપક્ષીય વાતચીત કરવી જોઇએ.